Tolong jelaskan mengenai Kehidupan awal dari Anas Alam Faizli dalam bahasa melayu

Anas dilahirkan pada 5 Disember 1980 (27 Muharram 1401 Hijrah) di Nether Edge Hospital, Sheffield, England sebagai anak sulung sepuluh adik beradik. Beliau dibesarkan dalam keluarga orang Islam sederhana. Kedua ibu bapanya ialah pensyarah di Universiti Teknologi Malaysia (UTM). Ibu Anas berasal dari Kedah dan bapanya berasal dari Kuala Lumpur. Datuk Anas sebelah ibunya, Abdul Rahman bin Ibrahim ialah Guru Besar sekolah kerajaan di Simpang Empat, Alor Setar Kedah.

Datuk Anas sebelah bapanya, Mohd Zain bin Abu adalah keturunan Bugis sementara neneknya, Siti Hajar binti Othman berasal dari keturunan Minangkabau. Bapa Siti Hajar, Haji Othman bin Haji Abdullah, adalah seorang pejuang nasionalis dan pejuang kebebasan, pengasas Seruan Azhar Mesir dan juga akhbar Malaya, Majlis. Haji Othman adalah kawan rapat Naib Presiden Pertama Indonesia, Mohammad Hatta.

Datuk Haji Othman, Haji Mohd Taib bin Haji Abdul Samad, dianggap sebagai hartawan yang berpengaruh dalam sejarah awal Kuala Lumpur, Malaysia. Haji Taib mempunyai lombong bijih timah, tanah ladang dan banyak rumah dan kedai kebanyakannya di Jalan Melayu, Kuala Lumpur. Haji Taib adalah kenalan dekat Sultan Abdul Samad. Pada akhir abad ke-19, Haji Taib merupakan salah satu daripada pedagang dan pusat pembangunan bandaraya terkaya, Kampung Baru.